open-index/open-wikipedia-markdown huggingface dataset:
Saved from the Titanic

***Saved from the Titanic*** () je američki kratki crno-bijeli nijemi film snimljen 1912. godine, najpoznatiji kao prvo filmsko ostvarenje koje je nastojalo prikazati potonuće putničkog broda *[[RMS Titanic]]*. Snimljen je nešto više od mjesec dana nakon same katastrofe, a glavnu ulogu tumači Dorothy Gibson, popularna glumica i pjevačica koja je bila među preživjelima. U filmu tumači sama sebe, iako je po žanru igrani, odnosno kao likovi se pojavljuju njena fiktivna majka i fiktivni zaručnik, kojima prepričava kako je preživjela kobnu noć; samo potapanje nije prikazano, ali je *Titanic* dočaran korištenjem dokumentarnih snimki ledenjaka, *Titanicovog* blizanca *[[RMS Olympic]]* i kapetana Edward Smith. Film je doživio ogroman uspjeh, iako je bilo kritičara koji su se zgražali nastojanjem da se masovna tragedija tako brzo eksploatira u komercijalne svrhe. Iako je Gibson sudjelovala u izradi scenarija, te je čak u filmu nosila istu odjeću kao na *Titanicu*, prema navodima biografa snimanje je za nju predstavljalo traumatično iskustvo i dosta je doprinijelo brzom sumraku njene karijere. Godine 1914. su svi primjerci filma uništeni u požaru skladišta te se film smatra izgubljenim; od njega je sačuvano samo nekoliko promotivnih fotografija.

Nekoliko mjeseci nakon *Saved from the Titanic* je u Njemačkoj snimljen *[[In Nacht und Eis]]*, koji se smatra prvom sačuvanom, odnosno "pravom" rekonstrukcijom potapanja *Titanica*.

## Vanjske veze
* 
* An Actress Aboard The Titanic , an account of Dorothy Gibson's experiences
In Nacht und Eis

***In Nacht und Eis*** () je Njemački crno-bijeli nijemi film snimljen 1912. u režiji Mimea Misua, najpoznatiji kao prvi sačuvani film čija radnja prikazuje potapanje putničkog broda *[[RMS Titanic]]*. Snimanje je započelo nekoliko mjeseci nakon tragedije, a producenti su je nastojali rekonstruirati uz primitivne, ali za standarde 1910-ih prilično solidne specijalne efekte, koristeći bazen u Berlinu, ali i neke eksterijere u hamburškoj luci. Radnja i likovi nisu previše autentični; najveći naglasak je stavljen na herojskog telegrafista koji ostaje do posljednjeg trenutka na svom mjestu nastojeći odaslati signale SOS. Oko godine 1914. mu je nestao svaki trag i smatrao se izgubljenim, sve do početkom 1998. nije slučajno otkriven u jednoj privatnoj kolekciji, nedugo nakon premijere mnogo poznatijeg *[[Titanic (1997 film)|Titanica]]*.

## Povezano
* *[[Saved from the Titanic]]*
* *[[Atlantis (film, 1913)|Atlantis]]*

## Izvori


## Vanjske veze
* 
* Complete film on YouTube
* ''In Nacht und Eis'' in filmportal.de
* ''Titanic – In Nacht und Eis'' in TwoTickets.de
An Unseen Enemy

***An Unseen Enemy*** () je američki kratki crno-bijeli nijemi film snimljen 1912. u režiji D. W. Griffitha. Po žanru je kombinacija drame i trilera, a protagonistice - koje tumače sestre Lilian i Dorothy Gish - su dvije adolescentice koje u sobi zaključa njihov kućepazitelj kako bi sa svojim zločinačkim drugovima pokušao opljačkati kućni sef. Film se često navodi kao jedan od primjera razvoja Griffithovih tehnika korištenja filmske montaže u svrhu stvaranja napetosti.

## Vanjske veze
* 
* *An Unseen Enemy* available for free download from Archive.org
With Our King and Queen Through India

***With Our King and Queen Through India*** () je britanski nijemi dokumentarni film snimljen 1912. godine u produkciji Charlesa Urbana, najpoznatiji kao prvi cjelovečernji film u boji. U njemu su zabilježen Kraljevski durbar, odnosno svečanosti održane 12. decembra 1911. u Delhiju u tadašnjoj Britanskoj Indiji kada se britanski kralj George V službeno krunio za indijskog cara i primio poklonstvo vazalnih indijskih prinčeva. Urban i njegovi fotografi su snimili ukupno šest sati materijala, koristeći novootkriveni sistem filma u boji zvan Kinemacolor. Do danas su, međutim, sve snimke u boji izgubljene, a sačuvano je tek oko dva sata u crno-bijeloj verziji.

## Vanjske veze
* 
* Possible clip (2:12) at youtube
Dorothy Gibson

**Dorothy Gibson** (17. maj 1889 - 17. februar 1946) bila je američka pjevačica, plesačica, umjetnički model i glumica, koja je u drugoj polovici 1900-ih stekla veliku popularnost, ali koja je danas najpoznatija po tome što je uspjela preživjeti potapanje putničkog broda *[[RMS Titanic]]* 1912. godine. Svoja je iskustva nedugo nakon tragedije iskoristila u kratkom filmu *[[Saved from the Titanic]]* koji se smatra prvom od brojnih ekranizacija tih događaja. Traume vezane uz Titanic, ali i skandal vezan za ljubavnu vezu sa oženjenim producentom su doveli do relativno brzog gašenje njene karijere. Potom se preselila u Pariz i konačno u Italiju gdje je stekla reputaciju simpatizerke fašizma. Za vrijeme drugog svjetskog rata je u Milanu, međutim, uhapšena zbog kontakata sa antifašističkim pokretom otpora.

## Izvori

## Vanjske veze
* 
* 
* Bigham, Randy Bryan. Star Turn: The Pictures and Passions of Dorothy Gibson
* Dorothy Gibson Death Certificate on Titanic-Titanic.com
* [Dorothy Winifred Gibson – [Encyclopedia Titanica].org]
* Gowan, Phillip and Brian Meister. The Saga of the Gibson Women Titanic-Titanic.com
* The Cover Girl on the Titanic from The Saturday Evening Post
*
Vasilije Popović (mitropolit)

**Vasilije** (Popović, Majevac kod Dervente, 1860 — Okučani, 11. novembar 1938) je bio mitropolit Srpske pravoslavne crkve.

## Svetovni život
Mitropolit Vasilije rođen je 1860. u Majevcu. Bogosloviju je završio u Beogradu.

Rukopoložen je u čin đakona 23. avgusta, a u čin prezvitera 25. avgusta 1884. Do izbora za arhijereja bio je paroh u Gradačcu i član konzistorije u Sarajevu.

Sveti arhijerejski sinod Carigradske patrijaršije izabrao ga je za mitropolita banjalučko-bihaćkog 10. jula 1908. Hirotonisan je 28. septembra iste godine u Hramu Silaska Svetog duha u Banjoj Luci.

Umro je u Okučanima 11. novembra 1938. Prvo je sahranjen u Hramu Roždestva Presvete Bogorodice u Rebrovcu, a nakon podizanja nove Saborne crkve u Banjoj Luci, posle Drugog svetskog rata, prenet je u ovu crkvu.

## Izvori
* Sava Vuković: Srpski jerarsi 

## Vanjske veze
* Zvanična stranica Eparhije Banjalučke
Kraljevina Dviju Sicilija

**Kraljevina dviju Sicilija** (talijanski: *Regno delle Due Sicilie*) bila je država 19. vijeka, na krajnjem jugu Apeninskog poluotoka. Sve do ujedinjenja Italije 1816. bila je najveća država na Apeninima. Kraljevina dviju Sicilija nastala je 12. decembra 1816. ujedinjenjem Kraljevine Sicilije sa Napuljskim Kraljevstvom.

## Historija
Dva kraljevstva, sicilijansko i napuljsko, imala su zajedničku prošlost još od 11. vijeka, kada su bila ujedinjena pod Normanima. Do razdvajanja je došlo 1282. kad je kopnenim dijelom zavladala anžuvinska (francuska) dinastija odnosno otokom aragonska (španjolska), a obje su tvrdile da imaju pravo na titulu kralja Sicilije. Zbog tog se 1443. aragonski kralj Alfonso V proglasio kraljem dviju Sicilija (*rex Utriusque Siciliae*), s ciljem da nekako dođe do ujedinjenja. Nadalje, od 16. do 19. vijeka, taj naziv se često upotrebljavao da se označe oba kraljevstva.

Do prilike za ponovno ujedinjenje došlo je 1815. nakon Napoleonskih ratova, kada su Britanci i Austrijanci istjerali dotadašnjeg Napoleonovog maršala i napuljskog vladara Joachima Murata te na tron Napuljskog Kraljevstva instalirali Burbonca Ferdinanda IV. Godine 1816. u obnovljeno Napuljsko Kraljevstvo utrpana je i Kraljevina Sicilija, pa je tako nastala Kraljevina dviju Sicilija.

## Reference

## Vanjske veze

* ''Kingdom of the Two Sicilies'' na portalu Encyclopædia Britannica
Juda Jerusalimski

**Juda Kirijak**, poznat kao **Juda Jerusalimski**, je bio praunuk Jude, Isusovog brata, i poslednji jevrejski episkop Jerusalema.

Iako početak njegovog službovanja nije poznat, zna se da je bio na čelu jevrejskih hrišćana nakon Barkohbinog ustanka (132-136), do otprilike jedanaeste godine Antonina Pija (oko 148. godine). Ustanak je imao značajne posledice za jevrejske hrišćane. Vođe jevrejskih hrišćana su posle razaranja Jerusalima nisu živeli tamo nego u Peli.

Nakon rata, jevrejski hrišćani su potpuno marginalizovani, te episkopi Jerusalima više nisu poticali "od onih iz obrezanja", tj. od judeohrišćana, već su ih počeli postavljati Grci. Još za trajanja Judinog episkopata, 135. godine je Marko Jerusalimski postavljen za grčkog episkopa Elije Kapitoline, od strane mitropolita Palestinske Cezareje.

## Izvori

## Povezano
* Judeohrišćani
Cashmere Mafia

***Cashmere Mafia*** je američka igrana TV serija koja se originalno prikazivala početkom 2008. godine na programu ABC. Protagonistice su četiri mlade, ambiciozne žene koje su se sprijateljile na fakultetu te koje dolaze u New York i jedna drugoj pomažu u nastojanju da pomire vlastiti privatni i poslovni život. Bila je zamišljena u stilu TV-serije *[[Sex and the City|Seks i grad]]*, ali nije uspjela ponoviti njenu gledanost te je otkazana nakon prve sezone.

U Hrvatskoj se pod naslovom ***Kašmir mafija*** prikazivala na programu Nova TV, a u Srbiji 2009. pod naslovom ***Kašmirska mafija*** na programu RTV Pink.

## Izvori

## Vanjske veze
*
Marko Jerusalimski

**Marko Jerusalimski** (služio od 135 - umro 156) je bio prvi nejevrejski episkop Jerusalima, grada koji je srušen i preimenovan u Aelia Capitolina.

Nakon Barkohbinog ustanka (132-136), jevrejski hrišćani su potpuno marginalizovani, nisu više živeli u Jerusalimu nego u Peli, a episkopi Jerusalima više nisu poticali iz redova judeohrišćana ("od onih iz obrezanja"), već su ih počeli postavljati Grci. Marko je 135. godine imenovan za grčkog episkopa Elije Kapitoline, od strane mitropolita Palestinske Cezareje, još za trajanja episkopata Jude Jerusalimskog, praunuka Isusovog brata Jude.

Tradicionalno se smatra da je njegov sekretar bio Ariston iz Pele, iako taj nepouzdan podatak potiče tek od jermenskog hroničara Mojsija iz 7. veka.

## Izvori

## Povezano
* Judeohrišćani
À la conquête du pôle

***À la conquête du pôle*** () je francuski kratki crno-bijeli nijemi film snimljen 1912. u režiji Georgesa Meliesa. Radnja je temeljena na Verneovom romanu *[[Les Aventures du capitaine Hatteras|Pustolovine Kapetana Hatterasa]]* i prikazuje kako ekspedicija sastavljena od predstavnika nekoliko svjetskih država koristi avion kako bi prva dospjela na Sjeverni pol, a nakon čega se mora suočiti sa snježnim divovima i drugim opasnostima. Meliesu je to bilo prilično ambiciozno ostvarenje, inspirirano tada aktualnim polarnim ekspedicijama Roberta Pearyja i Roalda Amundsena. Na žalost, dijelom i zbog Meliesove nesklonosti da mijenja svoj stil režije i unosi novine koje je zahtijevala publika, taj je film doživio komercijalni neuspjeh te doveo do kraja suradnje s moćnim studijem Pathé Frères, odnosno do kraja Meliesove filmske karijere.

## Reference

## Vanjske veze
* 
* Conquest of the Pole  online film
Jedna seoska srpska svadba

***Jedna seoska srpska svadba*** je srpski kratki crno-bijeli nijemi dokumentarni film napravljen 1912. u režiji Louisa de Beeryja i produkciji Svetozara Botorića. Napravljen je 1911. u selu Majdevo kraj Kruševca te prikazuje lokalno vjenčanje kojemu su prisustvovali pripadnici tamošnje, ali i beogradske elite. Film je sljedeće godine premijerno prikazan u Botorićevoj kino-dvorani "Pariz" u Beogradu, nedugo prije žurnala o potapanju *[[RMS Titanic|Titanica]]*. Danas ga se često naziva "prvim srpskim dokumentarno-etnološkim filmom".

## Vanjske veze
* 
* Informacije  na stranici Europa Film Treasures
Louis de Beery

**Lajos Zoltan Arpad Pitrolf** (Đula, Mađarska, 13. oktobar 1879 - ?), poznatiji po umjetničkim imenima **Louis de Berry** i **Louis Pitrolf de Beery** bio je mađarski fotograf i sineast, poznat po suradnji sa srpskim filmskim pionirom Svetozarom Botorićem i snimanju prvih igranih filmova na prostoru bivše Jugoslavije. 

## Vanjske veze
*
Svetozar Botorić

**Svetozar Botorić** (Opaljenik kod Ivanjice, 1857 - Neusiedl am See, 27. novembar 1916) bio je srpski filmski producent, poznat kao tvorac prvih igranih filmova na prostoru bivše Jugoslavije. Prije bavljenja filmom je bio konobar, potom vlasnik trgovačke radnje, pa kafane na Terazijama. Nakon što je zakupio hotel "Pariz", u njemu je otvorio pozorište pod nazivom "Orfeum", a od 1908. su se tamo održavale redovne bioskopske predstave. Godine 1911. je počeo sarađivati sa mađarskim fotografom Lujem de Berijem, kao i sa Ilijom Stanojevićem-Čičom, koji mu je režirao dva igrana filma - *[[Ulrih Celjski i Vladislav Hunjadi]]* i *[[Život i dela besmrtnog vožda Karađorđa]]*. Za vreme prvog svetskog rata su ga austro-ugarske vlasti internirale u logor Nežider, gde je i umro.

## Vanjske veze
* 
* Svetozar Botorić nam je doneo film, Večernje novosti, 23. VI 2012
Ulrih Celjski i Vladislav Hunjadi

***Ulrih Celjski i Vladislav Hunjadi*** je srpski kratki crno-bijeli nijemi historijski film snimljen 1911. u režiji Ilije Stanojevića-Čiče i produkciji Svetozara Botorića. Smatra se prvim ili jednim od prvih igranih filmova snimljenih na području bivše Jugoslavije. Radnja je smještena u 15. vijek i prikazuje sukob mađarskog regenta Ladislava (Vladislava) Hunjadija sa grofom Ulrihom II od Celja. Film je snimljen prije cjelovečernjeg *[[Život i dela besmrtnog vožda Karađorđa|Života i dela besmrtnog vožda Karađorđa]]*, ali je prikazan nešto kasnije, zbog čega se obično ne navodi kao prvi srpski igrani film.

## Vanjske veze
*
From the Manger to the Cross

***From the Manger to the Cross*** () je američki crno-bijeli nijemi biblijski film snimljen 1912. u režiji Sidneya Olcotta. Radnja prikazuje najvažnije događaje Novog zavjeta, odnosno života Isusa, čiji lik tumači Robert Henderson-Bland. *From the Manger to the Cross* se smatra značajnim kao prvi cjelovečernji film posvećen Isusovom životu, ali i prvi film biblijske tematike snimljen na autentičnim lokacijama, odnosno u Palestini, koja je tada još uvijek bila pod turskom vlašću. Film je doživio ogroman komercijalni uspjeh i često se navodi kao najbolji ili najvažniji biblijski film u eri nijemog filma.

## Reference

## Vanjske veze
* 
* ''From the Manger to the Cross'' at SilentEra 
*  ''From the Manger to the Cross'' website dedicated to Sidney Olcott
Doñana

**Nacionalni park Doñana** (španjolski: *Parque Nacional de Doñana*) poznat i kao **Coto de Doñana** je nacionalni park i životinjski rezervat u jugoistočnoj Španjolskoj, u provincijama Huelva i Sevilla, španjolske autonomne zajednice Andaluzija. Prostire se na terenu velikom preko 543 km², to je većinom močvarna ravnica delte rijeke Guadalquivir, ispresjecana plitkim potocima i pješčanim dinama.

Park je ime dobio po šumi Doñana koja opet ime duguje vojvotkinji Medina Sidonia, Doña Ana de Silva y Mendoza, iz 16. vijeka.

## Historija

Svjetska fondacija za prirodu - WWF osnovala je 1963. životinjski rezervat otkupivši dio područja Doñana od španjolske vlade koja je planirala isušiti močvaru i organizirati deltu rijeke Guadalqivir za navodnjavanje velikog poljoprovrednog područja i proširenje turističke obale. Na kraju je 1989. ipak osnovan Nacionalni park Doñana pod upravom oblasne vlade, koji je fizički spojen s parkom prirode Camargue.

Nacionalni park Doñana je 1994. godine upisan na UNESCO-v popis mjesta svjetske baštine u Evropi kao rezervat biosfere koji je prepoznala i Ramsarska konvencija o zaštiti močvarnih područja.

God. 1998. parku je zaprijetila velika opasnost od velikim prosipanjem metalnog otpada iz rezervoara rudnika Aznalcollar u rijeku Guadaliamar koja teče kroz park, ali je otpad skrenut rijekom Guadalquivir iz parka.

## Bioraznolikost

Park ima bioraznolikost jedinstvenu u Europi s velikom raznolikošću ekosustava u kojem obitava veliki broj ptica selica, jelena damjaka, španjolskih crvenih jelena, divljih svinja, europskih jazavaca, egipatskih mungosa, i ugroženih vrsta kao što je španjolski kraljevski orao i iberijski ris, najugroženija europska mačka za koju je ovo područje postalo posljednje utočište.

Tokom 19. vijeka, pa sve do 1950-ih, na ovom području su lutala i krda arapskih deva koje su pobjegle iz ergele markiza de Molina koji ih je 1829. godine doveo kako bi ih koristio za prijevoz robe.


Datoteka:Donana.jpg|Šuma Donana
Datoteka:Lagunas del Acebuche.jpg|Laguna Acebuche u parku
Datoteka:Cormoranes.jpg|Kormorani na Guadalquiviru
Datoteka:Lince Ibérico Doñana.jpg|Iberijski ris u parku
Datoteka:A couple of Tadorna ferruginea.jpg|Zlatokrila utva


## Reference

* Juan Antonio Fernández, *Doñana, Spain's Wildlife Wilderness*, Taplinger Publishing Company, New York, 1974., 

## Vanjske veze

* Donana na andalucia.com
* Doñana Biološka postaja CSIC
Risovi

**Risovi** (lat. *Lynx*) su rod iz porodice mačaka (*Felidae*). To su srednje velike mačke dugih nogu, velikih ušiju s čuperkom na vrhu i kratkim repom. Sve vrste imaju manje ili više izražene "brade", čuperke duže dlake, na obrazima.

Ovaj rod čine četiri vrste:
* Obični ris (*Lynx lynx*) 
* Kanadski ris (*Lynx canadensis*)
* Iberijski ris (*Lynx pardinus*)
* Crveni ris (*Lynx rufus*)

U starijoj literaturi se može sresti da su sve ove četiri vrste obuhvaćene u jednoj, i nazivala se "sjeverni ris".

Pustinjski ris, često nazvan i karakal, ponekad se svrstava u ovaj rod. On, međutim, pripada u jedan sasvim drugi rod.

## Opis

Odrasli risovi su teški od 15 do 30 kilograma. Obični ris je znatno veći od ostalih vrsta risova. Risovi su mačke srednje veličine, dugih nogu i velikih ušiju sa čupercima na vrhovima i kratkim repom. Boja tijela je od svijetle smeđe do sive, a povremeno imaju tamnosmeđe pjege, naročito na nogama.

Uglavnom žive samotnjačkim životom, iako, ponekad, nekoliko risova živi zajedno. Sezona parenja je u kasnu zimu i ženke obično donose na svijet od 2 do 4 mladunca godišnje. Gestacija traje oko 70 dana. Majka se brine za mlade oko godinu dana, a poslije toga su samostalni. 

Hrane se pticama, malim sisavcima i ribama, ali i većim sisavcima poput ovaca i koza. Risovi obično love na tlu.

## Vanjske veze
;Ostali projekti
Rezervat biosfere

**Rezervat biosfere** su područja kopnenih i obalnih ekosustava, koji su međunarodno priznati unutar UNESCO-vog programa za promicanje i prikazivanje uravnoteženog odnosa između ljudi i prirode.

To su područja u kojima važe tri osnovna cilja: očuvanje prirodne baštine, te bioraznolikosti, održivog razvitka i znanstvenoga istraživanja i praćenje.

## Vanjske veze

* UNESCO MAB program
* Mreža biosfernih rezervata
Bioraznolikost

**Bioraznolikost** je kao pojam prvi put rabljen 1986. godine, a posebno se pojavljuje nakon usvajanja konvencije o biološkoj raznolikosti u Rio de Janeiru 1992. Broj temeljnih istraživanja na ovom području značajno je povećao studije o globalnoj biološkoj raznolikosti.

Pojam označava varijabilnost među živim organizmima svih podrijetla, uključujući i kopnene, morske i druge vodene ekosustave i ekološke komplekse kojoim pripadaju. To uključuje raznolikost unutar vrsta (raznolikosti vrsta), između vrsta i raznolikost ekosustava. Biološka raznolikost je važan temelj za ljudsko blagostanje, pa je njihova zaštita od posebnog interesa. Često se posljedice pada bioraznolikosti osjete prvo kod siromašnih ljudi na zemlji, jer oni često ovise o prirodim resursima.

Bioraznolikost nudi racionalno korištenje bioloških resursa (hrane, farmaceutskih proizvoda turizam) i razumijevanje značenja ekosustava.Znanja o bioraznolikosti daju argumente za učinkovitu zaštitu prirode.

## Povezano
* Biogeografija
* Ekologija
* IUCN
* Evolucija

## Vanjske veze
* Greenfacts
* ActionBioscience, Projekt Americkega instituta za biološke znanosti.
* Konvencija biološke razolikosti (tekst konvencije) 
* Konvencija Biološke diverzitete pri Law-Ref.org  - indeksirano i povezano s drugim dokumentima
* Stanfordova enciklopedija: Biorazlolikosti
* Zemljevid bioraznolikosti  interaktivni zemljovid
Cleopatra (film, 1912)

***Cleopatra*** je američki crno-bijeli nijemi historiski film snimljen 1912. u režiji Charles L. Gaskilla. Radnja se temelji na istoimenom kazališnom komadu francuskog književnika Victoriena Sardoua te prikazuje kobnu ljubavnu aferu staroegipatske kraljice Kleopatre (čiji lik tumači Helen Gardner) sa rimskim vojskovođom Markom Antonijem. Poznat je kao prvo cjelovečernje filmsko ostvarenje posvećeno znamenitoj egipatskoj kraljici, te kao jedan od prvih umjetnički ambicioznijih filmova u SAD, namijenjen prije svega "profinjenoj" publici iz više klase. Karakteriziraju ga primitivni specijalni efekti kao i jednostavan kazališni pristup.

## Izvori

*
Biosfera

**Biosfera** (iz starogrčkog βίος, bíos = život i σφαίρα, sfaira = lopta) označava prostor ili područje na nebeskom tijelu u kojem se nalaze živi organizami.

Sastoji se od gornjeg dijela (litosfera), područja vode (hidrosfera) i sloja zraka (atmosfera).

Koliko je do sada poznato, Zemlja je jedino mjesto na kojem postoji život. Životni oblici čine biosferu planeta. Smatra se da je razvoj biosfere na Zemlji započeo prije otprilike 3.5 milijardi godina. Životne zajednice (biomi) nastanjuju gotovo cijelu površinu Zemlje, od vrlo rijetko nastanjenih arktičkih i antarktičkih područja, do gusto naseljenih područja oko ekvatora.

Razvitak živih organizama na zemlji posljedica je evolucije. Na raspoređivanje organizama najviše utječu čimbenici kao što su zemljopisna širina, nadmorska visina i dostupnosti vode kao osnovne tvari koje omogućuju život. 

Znanost koja se bavi širenjem organizama na površini zemlje zove se biogeografija.

Zahvaljujući zemljinoj atmosferi i vodi u tekućem stanju moguće je postojanje biosfere, koja sadrži tvari bitne za život. 

Svi ekosistemi Zemlje čine funkcionalnu cjelinu nazvanu biosfera (sfera života). Jedinstvo žive i nežive prirode ne ograničava se na ekosisteme, već se proteže i na čitavu planetu Zemlju. Biosferu sačinjavaju dijelovi ostalih Zemljinih sfera koje su naseljene živim bićima:

* atmosfera, sloj plinova koji čini perifernu oblogu naše planete;

* hidrosfera, vodeni omotač Zemlje i

* litosfera, površinski, tvrdi pokrivač Zemlje

U biosferi se objedinjuju svi stepeni organizacije živog svijeta tako da biosfera predstavlja vrhunski biološki sistem. Odlikuje se specifičnom strukturom, koja se ogleda u određenom prostornom rasporedu ekosistema:

* horizontalnom i
* vertikalnom.

Horizontalan raspored ekosistema određen je, prije svega, klimatskim uvjetima. Idući od ekvatora ka polovima, može se uočiti izvjesna pravilnost u rasporedu različitih ekosistema na obje Zemljine polulopte. Vertikalni raspored ekosistema na kopnu u skladu je sa horizontalnim rasporedom ekosistema od ekvatora ka polovima. Od podnožja do planinskih vrhova temperatura opada i mijenja se klima, pa se u skladu sa tim smjenjuju i ekosistemi. Tako se lišćarske i četinarske šume smjenjuju livadama i pašnjacima, a planinske tundre i zona vječnog leda nalaze se na vrhovima planina.
Custer's Last Fight

***Custer's Last Fight*** () je američki crno-bijeli nijemi vestern historijski snimljen 1912. u režiji Francisa Forda koji također tumači naslovnu ulogu - američkog potpukovnika Georgea Armstronga Custera. Radnja prikazuje njegov sukob sa indijanskim poglavicom Bikom koji sjedi, a koji će kulminirati u znamenitoj bitci kod Little Big Horna 1876. godine. Iako relativno kratak, predstavljao je jedan od spektakularnijih filmova svog vremena, te je za scenu bitke korišteno čak 2000 statista.

## Vanjske veze
* 
*
George Armstrong Custer

**George Armstrong Custer** (5. prosinca 1839. - 25. lipnja 1876.) bio je američki časnik i zapovjednik konjice tijekom američkog građanskog rata i ratova sa Indijancima.

Odrastajući u Michiganu i Ohiou, Custer je stupio na vojnu akademiju West Point 1858., gdje je diplomirao kao posljednji u svojoj klasi. Međutim, izbijanjem Američkog građanskog rata pozvan je služiti u vojsci Unije. 

Tijekom građanskog rata stekao je veliku slavu. Sudjelovao je u prvoj bitci kod Bull Runa, a njegovoj karijeri su pomogla poznanstva sa nekoliko važnih časnika. Pokazao se kao učinkovit zapovjednik konjice u bitci kod Gettysburga 1863. god. Bio je promaknut u privremeni čin general-bojnika, da bi na kraju rata bio vraćen na svoj čin satnika. Pri završetku kampanje kod Appomattoxa, u kojoj su njegovi vojnici odigrali ključnu ulogu, Custer je bio prisutan na predaji generala Roberta E. Leeja. 

Nakon građanskog rata bio je poslan boriti se u indijanskim ratovima te je bio promaknut u čin potpukovnika. Katastrofalan ishod njegove konačne bitke zasjenio je sve njegove dosadašnje uspjehe. Custer i svi njegovi ljudi poginuli su 1876. u bitci na Little Bighornu boreći se protiv ujedinjenih indijanskih plemena Sijuksa, Arapaha i Šajena pod vodstvom poglavice Bika Koji Sjedi.
What Happened to Mary

***What Happened to Mary*** () je serija američkih kratkih crno-bijelih nijemih filmova snimljenih od 1912. do 1913. godine u režiji Charlesa Brabina poznati kao prvi američki filmski serijal. Naslovna heroina, čiji je lik tumačila Mary Fuller, bila je mlada djevojka po imenu Mary Cuyler, čijem je očuhu obećana nagrada od 1000 US$ ako je uspije udati za neke od lokalnih mladića. Radnja je pratila njene napore da se oslobodi prisilnog braka i pokuša pronaći sreću u velegradu. Iza filma je stajao film studio Thomasa Edisona koji je uvođenjem filma u nastavcima kao nove forme želio vezati publiku; film je također bio vezan za roman u nastavcima koji je pratio radnju, odnosno paralelno - kao i film - svakog mjeseca bio objavljivan u časopisu *Ladies' World*. Serijal je doživio veliki uspjeh, od Mary Fuller učinio kratkotrajnu zvijezdu i potakao snimanje nastavka *[[Who Will Marry Mary?]]*, ali i druge filmaše da počnu snimati serijale koji će sljedećih decenija biti jedan od najpopularnijih oblika filmske zabave.

## Vanjske veze
*
Richard III (film, 1912)

***Richard III*** je američko-francuski crno-bijeli nijemi film snimljen 1912. u režiji Andréa Calmettesa i Jamesa Keanea. Predstavlja adaptaciju istoimene drame Williama Shakespearea, a naslovni lik je tumačio Frederick Warde. Predstavlja jednu od najstarijih međunarodnih filmskih ko-produkcija, kao i najstariji sačuvani cjelovečernji film u historiji američke kinematografije. Dugo vremena se smatrao izgubljenim sve do 1996. kada jedna kopija nije donirana Američkom filmskom institutu.

## Vanjske veze
* 
*
Satana (film, 1912)

***Satana***, također poznat i sa podnaslovom ***Il'dramma del'umanita*** () je italijanski crno-bijeli nijemi film snimljen 1912. u režiji Luigija Maggija. Po žanru je kombinacija religijske drame i horora, a protagonist (čiji lik tumači Mario Bonnard) je Satana. Podijeljen je u četiri dijela, svaki sa radnjom smještenom u različitu epohu - početak Starog zavjeta, Novi zavjet, srednji vijek i moderno doba - te prati nastojanja Satane da iskvari ljude i odvede ih nemoralu, nasilju i uništenju. Historičar Georges Sadoul je ustvrdio kako je takva omnibus-struktura filma značajno uticala na kasnije autore, a posebno D. W. Griffitha i njegovu *[[Intolerance (film)|Netrpeljivost]]* snimljenu nekoliko godina kasnije.

## Povezano
* ''Satanas'' (1920)

## Vanjske veze
*
Glava šećera (pripovetka)

***Glava šećera*** je pripovetka Milovana Glišića, koja je postala klasično pripovedno štivo u srpskoj književnosti. Motiv podvale, karakterističan za ovog pisca, i u "Glavi šećera" je i te kako prisutan. Pripovetka je prvi put objavljena u nastavcima u časopisu "Otadžbina" 1875. godine.

"Glava šećera“ je pripovetka čija je radnja jednostavna i teče pravolinijski. Tretira društveni problem korupcije. Opisan je proces raslojavanja na srpskom selu u toku druge polovine devetnaestog veka, do kojeg dolazi sa prodorom robno-novčane privrede u selu. U novim uslovima srpski seljaci se ne snalaze, već propadaju pod teretom dugova, a korist od toga imaju zelenaši i korumpirani predstavnici vlasti. Radan Radanović je predstavnik seoskih ljudi u Srbiji. Zla kob ga prati tokom cele pripovetke, a od njega je kapetan tražio da mu kupi glavu šećera. Njegovu sudbinu određuju kapetan Maksim Sarmašević i zelenaš David Uzlović, i na nju utiču neplaćeni dugovi, okrnjena glava šećera, te posedovanje livade koja se dopala kapetanu.

## Povezano
* Milovan Glišić

## Vanjske veze
*  Pripovetka **[https://sr.wikisource.org/wiki/%D0%93%D0%BB%D0%B0%D0%B2%D0%B0_%D1%88%D0%B5%D1%9B%D0%B5%D1%80%D0%B0 ''Glava šećera'']** na Wikiteci
Garajonay

**Nacionalni park Garajonay** (španjolski: *Parque Nacional de Garajonay*) je nacionalni park koji se nalazi u središtu i sjeveru otoka La Gomera, arhipelaga Kanari, Španjolska. Nazvan je po formaciji stijena Garajonay koja je ujedno i najviša točka otoka (1.484 m), a park uključuje i malenu visoravan na 790-1.400 metara nadmorske visine. Planina je dobila ime po legendi Guančija o nesretnim ljubavnicima Gara i Jonayu, kanarskim Romeu i Juliji.

Većinu krajolika čine velike stijene vulkanskog podrijetla koje su oblikovane kasnijom erozijom. Neke, poput *Fortalenza* (španj., "šuma") su domoroci Guanči smatrali svetima.

Park je najbolji primjer šume *[[laurisilva]]*, vlažnog suptropskog raslinja koje je u Tercijaru prekrivalo većinu Europe, a danas se osim na La Gomeri, može naći samo na otocima Madeira i Azorima. Zbog toga je Nacionalni park Garajonay 1986. godine upisan na UNESCO-v popis mjesta svjetske baštine u Europi. Park ima mnogo pješačkih staza za posjetitelje.

## Bioraznolikost

Park prekriva laurisilva koju čini Azorski lovor (španjolski: *Laurus azorica*, portugalski: *Louro*) i Kanarska laurela (španjolski: *Laurus canariensis*), ali i druge vrste šuma. Najveći primjerci suptropskog bilja se nalaze u dolini koja se naziva "Dolina laurisliva". Na jugu je šuma većinom mješavina vrsta koje obitavaju na suhim plažama i goletima.

Mnoge životinjske vrste su također endemi, kao što su: Gomeranski gušter (*Gallotia gomerana*) i Gomeranski tvor (*Chalcides viridanus*), drvenasta žaba (*Hyla meridionalis*), i dvije vrste golubova - Laurelski golub (*Columba junoniae*) i Bolleov golub (*Columba bollii*).


file:RoqueAgando.jpg|*Roque Agando*
file:Gomera.jpg|Laurisilva u parku
file:Cima garajonay 19-07-2006.JPG|Svetište Guančija u dnu planine
file:Garayjonay.jpg|Drvene skulpture Gara i Jonaye po kojima je planina dobila ime
file:Lorbeertaube15-01-2010.jpg|Endemski Laurelski golub


## Reference

## Vanjske veze

* Legenda o Gari i Jonayu
Independența României

***Independența României*** () je rumunjski crno-bijeli nijemi historijski film snimljen 1912. u režiji Aristidea Demetriadea, poznat kao prvo cjelovečernje ostvarenje u historiji rumunjske kinematografije. Radnja prikazuje ključne događaje tokom rusko-turskog rata 1877-1878. tokom koga je Rumunjska uspjela izboriti nezavisnost od Osmanskog Carstva. Nedugo prije snimanja ovog filma je francuski sineast Raymond Pellerin, šef ureda tvrtke Gaumont u Bukureštu, iste događaje obradio u filmu *Războiul din 1877-1878* (Rat 1877-78), ali je to ostvarenje nakon zatvorene projekcije za vodeće vladine funkcionere zabranjeno, zaplijenjeno i uništeno zbog "nesklada sa historijskim činjenicama". Demetriadeov film je, pak, uživao snažnu podršku vlasti koja je filmašima "posudila" trupe kao statiste u nizu masovnih scena. Kasniji kritičari i suvremeni historičari su, međutim, loše ocijenili film, prije svega ukazujući na neuvjerljivost pojedinih scena i lošu montažu, a što se ponekad tumači velikim neiskustvom i nepoznavanjem narativnih i procesa novog medija.

## Vanjske veze

*
1913. na filmu

## Događaji
* *[[The Squaw Man (film, 1914)|The Squaw Man]]* postaje prvi cjelovečernji film snimljen u Hollywoodu (premijerno prikazan sljedeće godine).
* 29. decembar - Britanski komičar Charles Chaplin sklapa ugovor sa Mackom Sennettom temeljem koga će snimiti niz kratkih filmova za njegov Keystone Studios.
* Osnovan Warner Bros.
* D. W. Griffith napušta Biograph Company kako bi se mogao posvetiti snimanju cjelovečernjih filmova.
* Papa Pio X zabranjuje snimanje filmova u crkvama.
* Mađarski filozof György Lukács objavljuje tekst "Promišljanja o estetici kina", prvi naučni rad posvećen filmu.

## Filmovi
* *[[Atlantis (film, 1913)|Atlantis]]*
* *[[Der Student von Prag (film, 1913)|Der Student von Prag]]*
* *[[Ingeborg Holm]]*
* *[[Gli ultimi giorni di Pompei (film, 1913)|Gli ultimi giorni di Pompei]]*
* *[[Raja Harishchandra]]*
* *[[Zhuangzi iskušava svoju suprugu]]*
* *[[Bangville Police]]*
* *[[Traffic in Souls]]*
* *[[Nederland en Oranje]]*
* *[[Noć pred Božić (film, 1913)|Noć pred Božić]]*

## Debiji
* Wallace Beery
* Harold Lloyd
* Paul Wegener

## Rođenja

## Smrti

## Reference

## Vanjske veze
* 1913  na Internet Movie Database
Alessandro Scarlatti

**Alessandro Scarlatti** (Palermo, 2. maj 1660 - Napulj, 1725) bio je barokni kompozitor, poznat po svojim operama i kantatama, koji se također smatra i osnivačem Napolitanske škole opere.

Rođen je u Palermu na Siciliji 2. maja 1660. godine. Kaže se da je bio učenik Giakoma Carissinia. Postoje teorije da je imao veze sa severnom Italijom, jer njegovi rani radovi su prepuni uticaja Stradella i Legrenzi. Nakon izvođenja opere *Gli Equivoci nell sembiante* 1679. godine u Rimu, dobio je podršku od švedske kraljice Kristine i postao njen Maestro di Capella. 

1684.' postao je Maestro di Capella na dvoru u Napulju, verovatno pod uticajem svoje sestre koja je bila operska pevačica, a moguće i ljubavnica nekom od uticajnih napolitanskih plemića. Tu je napisao veliki niz opera, kao i drugih muzičkih dela za državne prilike.

1702. godine Scarlatti je napustio Napulj i nije se vratio sve dok španska dominacija nije potisnuta austrijanskom. Za to vreme bio je pod pokroviteljstvom Ferdinanda de Medicija za čije je privatno pozorište blizu Firence komponovao opere.
Nakon posete Veneciji i Urbinu 1707.' godine, vratio se u Napulj, preuzeo svoje dužnosti i ostao tamo do **1717.**. Do tada, ljudi iz Napulja su se na neki način umorili od njegove muzike, ali su ga zato Rimljani i dalje mnogo cenili. Baš u pozorištu Capranica u Rimu su izvedene njegove najbolje opere (npr. Telemaco, Marco Attilio Regolo i La Griselda), ali i dosta primeraka crkvene muzike uključujući i one za hor i orkestar sastavljenih u čast Sv. Ceciliji 1721. godine. Njegov poslednji rad bio je nezavršena serenada za venčanje princa Stigliana 1723.. Umro je u Napulju 1725.

## Vanjske veze

* Istituto Internazionale per lo studio del '700 musicale napoletano
* 
* 
* BBC Radio 3 ''Early Music Show''
* The Madrigals of Alessandro Scarlatti  Lecture/performance at the University of Minnesota, February 2009
*
Sahalinska jesetra

**Sahalinska jesetra** (lat. *Acipenser mikadoi*) kritično je ugrožena vrsta roda *[[Acipenser]]*.

## Rasprostranjenost
Sahalinska jesetra naseljava rijeke Tumen (na granici Rusije i Sjeverne Koreje), Partizanskaja i Tym (na otoku Sahalinu), te Japansko i Ohotsko more. U prošlosti je naseljavala i tekućice na japanskom otoku Hokkaidu.

## Opis vrste
Sahalinska jesetra može narasti do 2 metra u duljinu.

Razmnožavanje sahalinske jesetre je prilično nepoznato, kao i većina drugih podataka o načinu života ove ribe. Poznato je da se mriještenje odvija u rijeci Tumen u lipnju i srpnju, a da se na Hokkaidu odvijalo od travnja do svibnja. Nakon mriještenja, odrasle se jedinke vraćaju u more, a mlađ po izlijeganju odlazi u bočate vode. Spolno su zreli sa 8-10 godina.

## Ugroženost i zaštita
Sahalinska je jesetra na IUCN-ovom crvenom popisu klasificiran kao *[[kritično ugrožena vrsta]]*. Najveća su prijetnja opstanku ove vrste krivolov u vrijeme mriještenja i slučajni ulov u konvencionalnom ribarstvu.

Usprkos međunarodnoj zabrani izlova sahalinske jesetre i rastućoj populaciji u ribnjacima, divljoj populaciji prijeti nestanak u narednih 10 godina.

## Reference
Agencja Wywiadu

**Agencja Wywiadu** (hrv. Obavještajna agencija) ili **AW** je poljska civilna obavještajna agencija te služi sigurnosno-obavještajnom radu u inozemstvu za potrebe Republike Poljske. Agencija je nastala 2002. godine kada se Urząd Ochrony Państwa (hrv. Ured za državnu sigurnost) podijelio na Agencja Wywiadu (AW) i Agencja Bezpieczeństwa Wewnętrznego (ABW). Razlika između tih dviju novoosnovanih obavještajnih agencija je što AW djeluje u inozemstvu dok ABW radi na poljskom teritoriju.

Trenutni ravnatelj AW-a je brigadni general Maciej Hunia.

## Zadaće
Agencja Wywiadu uglavnom djeluje u inozemstvu dok se njezino djelovanje u Poljskoj može provesti samo u ograničenom opsegu, isključivo u zadacima vezanim uz aktivnosti izvan državnih granica.

Uloge obavještajne agencije su:

* prikupljanje, analiziranje, obrada i prosljeđivanje informacija koje mogu biti od značaja za sigurnost i međunarodni položaj Republike Poljske kao i njezin gospodarski potencijal,
* prepoznavanje i suzbijanje vanjskih prijetnji sigurnosti, obrani, nezavisnosti i nepovredivosti Republike Poljske,
* zaštita stranih diplomatskih misija Republike Poljske i njezinih dužnosnika kao i sprečavanje aktivnosti koje bi mogle negativno utjecati na interese Republike Poljske,
* osiguravanje zaštite kriptografske komunikacije s poljskim diplomatskim misijama i konzulatima,
* prepoznavanje međunarodnog terorizma, ekstremizma i međunarodnih organiziranih kriminalnih skupina,
* prepoznavanje međunarodne trgovine oružjem, streljivom i eksplozivnim materijalima, narkoticima i psihoaktivnim tvarima, kao i tehnologija, roba i usluga od strateške važnosti za državnu sigurnost,
* prepoznavanje međunarodne trgovine oružjem za masovno uništenje i prijetnji vezanih uz njihovu upotrebu,
* prepoznavanje i analiziranje prijetnji koje se javljaju u regijama napetosti i sukoba te međunarodnih kriza koje utječu na stanje sigurnosti kao i poduzimanje akcija radi uklanjanja tih istih prijetnji,
* provođenje obavještajnih signala.

## Struktura
Poljska obavještajna agencija je ustrojena na sljedeći način:

* Ured I
* Ured II
* Ured III
* Ured IV
* Ured V
* Ured VI
* Ured VII
* Ured VIII
* Ured IX
* Ured X
* Centar za obuku osoblja i
* Pravna služba.

Također, ravnatelj obavještajne službe ima ovlaštenje da sam formira ili imenuje jedinice stalnog ili ad hoc karaktera.

## Reference

## Vanjske veze

* Službena web stranica obavještajne agencije
Vojni obavještajni direktorat (Izrael)

**Aman** (heb. אגף המודיעין) ili **Vojno obavještajni direktorat** je izraelska središnja vojna obavještajna agencija koja služi sigurnosno-obavještajnom radu Izraelskih obrambenih snaga (IDF). Agencija je osnovana 1950. godine kada se obavještajni odjel odvojio od glavnog stožera IDF-a. Sam odjel je uglavnom bio sastavljen od bivših članova obavještajnog dijela židovske paravojne organizacije Haganah.

Aman je nezavisan te nije dio kopnene vojske, zračnih snaga i ratne mornarice dok je pod njegovim zapovjedništvom Sayeret Matkal, specijalne snage IDF-a namijenjene izviđanju. Trenutni ravnatelj Amana je general-bojnik Herci HaLevi.

## Zadaće
Neke od najvažnijih Amanovih zadaća su:

* obavještajna procjena sigurnosne politike, vojno planiranje te prosljeđivanje obavještajnih informacija IDF-u i Vladinim tijelima,
* obavljanje obavještajnih zadataka na terenu,
* vojna cenzura,
* razvoj "posebnih mjera" za potrebe obavještajnog rada,
* razvoj obavještajne doktrine na području istraživanja, prikupljanja i sigurnosti na terenu te
* osiguranje i odgovornost za vojne atašeje u inozemstvu.

## Ravnatelji kroz povijest

## Vanjske veze
* Aman - Military Intelligence - Agaf ha-Modi'in
* The Yom Kippur War: the IDF version
* המודיעין הישראלי: טעינו בהערכה שלסדאם נשק לא קונוונציונלי
* Normam Polmar, Thomas B. Allen, "Księga szpiegów", Encyklopedia, Wyd. Magnum, Varšava 2000., 702. str., 
* Samuel M. Katz, "AMAN - Wywiad wojskowy Izraela", Wyd. Bellona, Oficyna Wydawnicza Rytm, Varšava 1999., 391. str., Seria: Kulisy Wywiadu i Kontrwywiadu, ,
Philip Sheridan

**Philip Henry Sheridan** (6. ožujka 1831. - 5. kolovoza 1888.) bio je časnik vojske Sjedinjenih Američkih Država te general Unije tijekom američkog građanskog rata. Njegova karijera je poznata po brzom napredovanju u čin general-bojnika i njegovu povezanost s generalom Ulyssesom S. Grantom, koji je premjestio Sheridana iz zapovjedništva pješačke divizije na zapadnom bojištu da bi predvodio konjicu korpusa Vojske Potomaca na istočnom bojištu. 1864. je porazio konfederalne snage u dolini Shenandoah i uništio gospodarsku infrastrukturu doline, te time bio jedan od prvih koji su u ratu koristili taktiku "spaljene zemlje". 1865., njegova konjica je sudjelovala u potjeri za generalom Robertom E. Leejem i bila je ključna u njegovom prisiljavanju na predaju kod Appomattoxa. 1883. Sheridan je imenovan vrhovnim zapovjednikom američke vojske, a 1888. promaknut je u čin generala armije tijekom mandata predsjednika Grovera Clevelanda.
Sarah Bolger

**Sarah Lee Bolger** (rođena 28. veljače 1991. godine) poznata je irska glumica. Poznata je po ulogama u nekoliko proslavljenih serija i filmova kao što je film *U Americi* (eng. *In America*), seriji Tudori te američkoj TV drami *Once upon a time*.

## Biografija

Sarah je rođena u glavnom irskom gradu, Dublinu, kćer je Monice i Dereka. Ima mlađu sestru koja se isto bavi glumom, a zove se Emma Bolger. Pohađala je kazališnu školu u Dublinu te gimnaziju Loreto.

## Televizijska karijera

Svoju glumačku kraijeru započela je u Americi sa svojom sestrom Emmom. Dvije godine (2008. do 2010.) je glumila u seriji Tudori koja je stekla veliku popularnost među publikom. Također je glumila u filmu *The Spiderwick* te u filmu *Stormbreaker*. Sarah je gostovala u drugoj sezoni televizijske drame *Once Upon a Time*.

## Vanjske veze
* IMDB
* SarahBolger.com
Istočnohuonski jezici

**Istočnohuonski jezici**, podskupona huonskih jezika sa Papue Nove Gvineje rašireni u provinciji Morobe. Pripada mu osam jezika
* Borong ili Kosorong, Yangeborong [ksr]; 2.200 (2000 SIL).
* Dedua [ded] ; 6.500 (2000 popis), i
* Kâte ili Kai, Kâte Dong [kmg]; 20.000 (2011 M. Muhujupe). 
* Kube ili Hube, Mongi [kgf]; 7.500 (2000 census), 
* Mape [mlh]; 1.700 (2000 census).
* Migabac [mpp]; 2,600 (2010 SIL).
* Momare [msz]; 650 (2003 SIL); Etničkih 800, ali nitk oga više ne govori kao prvim jezikom
* Sene [sej]; 10 ili manje (1978 McElhanon); danas izumro

## Izvori

## Vanjske veze
* Ethnologue 14th 
* Ethnologue 15th
* Ethnologue 16th
Mape jezik

**Mape jezik** (ISO 639-3: mlh), papuanski jezik sa rijeke Mape u provinciji Morobe na Papui Novoj Gvineji. Pripada istočnohuonskoj podskupini. Od etničkih 7.000 govori ga 1.700 ljudi (2000 popis) što je mnogo manje od nekadašnjih 5.120 govornika (1978 K. McElhanon), jer pripadnici plemena sve više prihvaćaju jezik Kâte [kmg], kojega danas govori 20.000 ljudi (2011 M. Muhujupe), a etnčkih ih ima 12.500 tisuća, ostalo su pripadnici drugih etničkih grupa.

mape ima 4 dijalekta. Naga, Mape, Nigac i Fukac, od kojih su naga i nigac možda nestali. 
## Izvori

## Vanjske veze
* Ethnologue 14th
* Ethnologue 15th
Huon jezici

**Huon jezici** (), transnovogvinejska podskupina finisterre-huonskih jezika koji se govore na području Papue Nove Gvineje. Prema novijoj klasifikaciji sastoji se od 21 jezika. 
Predstavnici su:
:**a. [[istočnohuonski jezici|Istočni]]** (8) Papua Nova Gvineja: borong, dedua, kâte, kube, mape, migabac, momare, sene.
:**b. Kovai** (1) Papua Nova Gvineja: kovai.
:**c. [[zapadnohuonski jezici|Zapadni]]** (12) Papua Nova Gvineja: burum-mindik, kinalakna, komba, kumukio, mesem, nabak, nomu, ono, selepet, sialum, timbe, tobo.

## Izvori

## Vanjske veze
* Ethnologue (14th)
Kovai jezik

**Kovai jezik** (ISO 639-3: kqb;isto i kobai, kowai; prema otok Umboi ponekad se naziva i umboi) transnovogvinejski jezik iz Papue Nove Gvineje, kojim govori oko 5.000 ljudi (2007 SIL) u 13 sela na otoku Rooke, danas Umboi u provinciji Morobe.

Kovai je jedini predstavnik istoimene podskupine huonskih jezika.

## Izvori

## Vanjske veze
* Ethnologue (14th)
* Ethnologue (15th)
Mesem jezik

**Mesem jezik** (ISO 639-3: mci), transnovogvinejski jezik iz papua Nova Gvineja|papuanovogvinejske provincije Morobe, kojim govori oko 4.000 ljudi (1997 popis) u četrnaest sela u distriktu Lae.

Zajedno sa još 11 drugih jezika čini zapadnohuonsku podskupinu huonskih jezika. Postoji nekoliko dijalekata: zapadni-centralni mese, east mese, momolili i zezagi. U upotrebi su i yabem [jae], kâte [kmg] ili tok pisin [tpi].

## Izvori

## Vanjske veze
* Ethnologue (14th)
* Ethnologue (15th)
Burum-Mindik jezik

**Burum-Mindik jezik** (ISO 639-3: bmu; bulum, burum, mindik, somba-siawari), transnovogvinejski jezik u provinciji Morobe u Papui Novoj Gvineji, kojim govori oko 8.250 ljudi (2000 popis) iz plemena Bulum (Kâte naziv za njih). Govori se na poluotoku Huon uz rijeke Burum i Kuat, u nekih 30 sela; mnogi i u gradovima.

Klasificira se u zapadnohuonske jezike. Postoje dva dijalekta, somba i siawari svaki po nekoliko tisuća govornika. U upotrebi su i tok pisin [tpi], engleski, ili kâte [kmg].
## Izvori

## Vanjske veze
* Ethnologue (14th)
* Ethnologue (15th)
Zapadnohuonski jezici

**Zapadnohuonski jezici** (privetni kod: whuo), jedna od tri podskupine huonskih jezik, velika transnovogvinejska porodica. Obuhvaća ukupno 12 jezika na Papui Novoj Gvineji, provincija Madang. Predstavnici su:
* burum-mindik [bmu], 8.250 (2000 census). 
* kinalakna [kco], 220 (1978 K. McElhanon).
* komba [kpf], 15.000 (2000 SIL).
* kumukio [kuo], 550 (1978 K. McElhanon).
* mesem [mci], 4.000 (1997 census).
* nabak [naf], 16.000 (1994 SIL).
* nomu [noh], 810 (1978 K. McElhanon).
* ono [ons], 5.500 (1993 SIL).
* selepet [spl], 7.000 (1988 SIL).
* sialum [slw], 640 (1978 K. McElhanon).
* timbe [tim], 11.000 (1991 SIL). 
* tobo [tbv], 2.230 (1980 census).

## Izvori

## Vanjske veze
* Ethnologue (14th)
* Ethnologue (15th)
Season of Mist

**Season of Mist** je diskografska kuća i distributer sa podružnicama u Francuskoj i SAD-u. 

Osnovao ju je Michael S. Berberian 1996. godine u Marseilleu. U početku su objavljivali izdanja black, pagan i death metal izvođača, međutim kasnije objavljuju i izdanja avantgardnih i gothic metal te punk sastava. Smatra se jednom od najcjenjenijih diskografskih kuća na sceni ekstremnog metala. Ima dva ureda, jedan u Marseilleu te drugi u Philadelphiji. Također su u partnerstvu sa EMI Music koja distributira njihova izdanja u Sjevernoj Americi.

## Izvođači
Neki od izvođača čija su izdanja objavljena od strane Season of Mist:

* ...And Oceans
* Ace Frehley
* Anaal Nathrakh
* Atheist
* Benighted
* Bestial Mockery
* Brutal Truth
* Cannibal Corpse
* Carpathian Forest
* The Casualties
* Christian Death
* Confessor
* Cynic
* Dagoba
* Deströyer 666
* Diabolic
* The Dillinger Escape Plan
* Endstille
* Engel
* Eternal Gray
* Fair to Midland
* Ghost Brigade
* Gorgoroth
* Gorguts
* Inquisition
* Jungle Rot
* Kampfar
* Kylesa
* Macabre
* Mayhem
* Misery Index
* Morbid Angel
* Necrophagia
* Necrophobic
* Pentagram
* The Project Hate MCMXCIX
* Rotting Christ
* Septicflesh
* Severe Torture
* Terrorizer
* Tsjuder
* Watain

## Vanjske veze
* Službena stranica